Blaze7451/Wiki-th-20250601 huggingface dataset:
สวนไครากุ

สวนไครากุ (ไครากุ-เอ็ง) เป็นสวนญี่ปุ่น ตั้งอยู่ที่นครมิโตะ จังหวัดอิบารากิ ประเทศญี่ปุ่น ถือเป็นหนึ่งในสามสวนที่มีชื่อเสียงที่สุดของญี่ปุ่น เช่นเดียวกับสวนเค็งโรกุและสวนโครากุ 
สวนไครากุสร้างเมื่อปี ค.ศ. 1841 โดยโทกูงาวะ นาริอากิ ไดเมียวแห่งมิโตะ แต่สวนนี้กลับแตกต่างจากสวนอื่น ๆ กล่าวคือ สวนหย่อมของเหล่าขุนนางใหญ่ จะเป็นสวนส่วนตัวเท่านั้น แต่สวนแห่งนี้เปิดให้ราษฏรทั่วไปได้เข้าชมด้วย สวนไครากุเป็นที่นิยมในช่วงดอกซากูระผลิบาน ตั้งแต่ปลายเดือนกุมภาพันธ์ถึงเดือนมีนาคม

**ระเบียงภาพ**

**แหล่งข้อมูลอื่น**
 เว็บไซต์ทางการ date=2004-10-22 - แจแปน-ไกด์: ท่องเที่ยวเมืองมิโตะ
ค
หมวดหมู่:จังหวัดอิบารากิ
ปลาพรม

ปลาพรม หรือ ปลาพรมหัวเหม็น (Osteochilus melanopleura) เป็นปลาน้ำจืดชนิดหนึ่งในวงศ์ปลาตะเพียน (Cyprinidae) จากเอเชียตะวันออกเฉียงใต้ มีขนาดใหญ่ที่สุดในสกุลปลาสร้อยนกเขา มีขนาดโตเต็มที่ได้ถึง 60 เซนติเมตร แต่ขนาดโดยทั่วไปคือ 40 เซนติเมตร มีลำตัวกว้างและแบนข้าง หลังโค้ง ท่อนหางสั้น เกล็ดมีขนาดเล็ก ลำตัวมีเทาปนเงิน ลำตัวตอนเหนือครีบอกมีลายสีดำจาง ๆ ขวางลำตัวเป็นลักษณะเด่น นัยน์ตาเป็นสีแดง
พบกระจายพันธุ์ทั่วไปในแหล่งน้ำขนาดใหญ่ เช่น แม่น้ำ คลอง หรืออ่างเก็บน้ำทั่วไปในภูมิภาคเอเชียอาคเนย์ ในประเทศไทยพบได้ทั่วทุกภาค เป็นปลาที่หากินรวมกันเป็นฝูง ใช้ปากแทะตะไคร่น้ำตามโขดหินหรือตอไม้ใต้น้ำเป็นอาหารหลัก รวมทั้งกินสัตว์น้ำขนาดเล็ก เช่น กุ้งหรือแมลง เป็นอาหารด้วย ฮิวจ์ แมคคอร์มิค สมิธ นักมีนวิทยาชาวอเมริกันได้บันทึกไว้ว่า การตกปลาชนิดนี้ใช้เบ็ดเกี่ยวที่เป็นข้าวสุกปั้นเป็นก้อนกลม หรือใช้กุ้งหรือแมลงตกในแม่น้ำเจ้าพระยา
เหตุที่ได้ชื่อว่า "พรมหัวเหม็น" เนื่องจากเนื้อโดยเฉพาะส่วนหัวมีกลิ่นเหม็นคาวเหม็นเขียว ถึงกระนั้น ส่วนเนื้อลำตัวก็ยังใช้ประกอบอาหารได้ดีทั้งเป็นอาหารสดและทำเป็นปลาแห้ง นอกจากนี้ยังนิยมเลี้ยงกันเป็นปลาสวยงาม

**อ้างอิง**

**แหล่งข้อมูลอื่น**
 ปลาพรมหัวเหม็น
หมวดหมู่:ปลาตู้
หมวดหมู่:ปลาเศรษฐกิจ
หมวดหมู่:สกุลปลาสร้อยนกเขาน้ำจืด
หมวดหมู่:สัตว์น้ำประจำจังหวัดของไทย
ไชนายูนนานแอร์ไลน์

ไชนายูนนานแอร์ไลน์ (c=中国云南航空公司; พินอิน: Yúnnán Hángkōng Gōngsī) เป็นสายการบินสัญชาติจีน มีฐานบินที่ท่าอากาศยานนานาชาติคุนหมิงอูเจียป้า เมืองคุนหมิง มณฑลยูนนาน สาธารณรัฐประชาชนจีน ปัจจุบันถูกควบรวมเป็นส่วนหนึ่งของสายการบินไชนาอีสเทิร์นแอร์ไลน์

**อ้างอิง**

**แหล่งข้อมูลอื่น**
  ไชนาอีสเทิร์นยูนนานแอร์ไลน์ date=2001-03-09  -  ไชนายูนนานอแอร์ไลน์  (บันทึก)
หมวดหมู่:สายการบินสัญชาติจีน
ปลาร่องไม้ตับ

ปลาร่องไม้ตับ หรือ ปลาข้างลาย (Bonylip barb; Osteochilus microcephalus) ปลาน้ำจืดชนิดหนึ่ง ในวงศ์ปลาตะเพียน (Cyprinidae)
มีขนาดปานกลาง ลำตัวเรียวยาว จะงอยปากสั้นทู่ และครีบหางเว้าลึกเป็นแฉก มีลักษณะเด่นคือ มีแถบสีดำขนาดค่อนข้างใหญ่พาดผ่านนัยน์ตาตามความยาวลำตัวไปสิ้นสุดที่โคนครีบหาง
มีขนาดความยาวประมาณ 24 เซนติเมตร พบกระจายพันธุ์ทั่วไปในภูมิภาคเอเชียอาคเนย์ เป็นปลาในสกุลปลาสร้อยนกเขาที่พบได้บ่อยที่สุด โดย ฮิวจ์ แมคคอร์มิค สมิธ นักมีนวิทยาชาวอเมริกัน ที่เข้ามาศึกษาพันธุ์สัตว์น้ำในประเทศไทยได้บันทึกไว้ว่า จับปลาร่องไม้ตับขนาดความยาว 23.5 เซนติเมตร ได้ที่แม่น้ำปราณ ในเดือนพฤษภาคม เป็นปลาตัวเมียที่มีไข่แก่ และจับได้ที่บึงบอระเพ็ดในเดือนพฤศจิกายน เป็นปลาตัวเมียขนาด 6 เซนติเมตร มีไข่เต็มท้อง แสดงให้เห็นว่า เริ่มผสมพันธุ์วางไข่ตั้งแต่ขนาด 6 เซนติเมตรขึ้นไป
เป็นปลาที่กินตะไคร่น้ำและสาหร่ายรวมถึง แมลงน้ำต่าง ๆ ตามโขดหินและใต้ท้องน้ำเป็นอาหาร นิยมเลี้ยงกันเป็นปลาสวยงาม โดยเฉพาะในต่างประเทศเพราะมีความอดทน เลี้ยงง่าย สามารถปรับตัวให้เข้ากับสภาพแวดล้อมต่าง ๆ ได้เป็นอย่างดี

**อ้างอิง**

**แหล่งข้อมูลอื่น**
  ปลาร่องไม้ตับ
หมวดหมู่:ปลาตู้
หมวดหมู่:สกุลปลาสร้อยนกเขาน้ำจืด
ปลาร่องไม้ตับวานเดิร์ส

ปลาร่องไม้ตับวานเดิร์ส (Waanders's hard-lipped barb; Osteochilus waandersii) ปลาน้ำจืดชนิดหนึ่ง ในวงศ์ปลาตะเพียน (Cypriniade)
มีขนาดและลักษณะทั่วไปคล้ายกับปลาร่องไม้ตับ (O. microcephalus) ซึ่งอยู่สกุลเดียวกัน แต่ที่ต่างกันคือ มีแถบสีดำพาดตามความยาวของลำตัวตั้งแต่เหนือช่องเหงือกไปสิ้นสุดที่กึ่งกลางของปลายครีบหาง และมีถิ่นอาศัยเฉพาะแหล่งน้ำที่ติดต่อกับแม่น้ำโขงเท่านั้น เป็นปลาที่ไม่พบบ่อยมากนัก นอกจากนี้แล้วยังพบได้ที่กว๊านพะเยา
มีความยาวเต็มที่ 20 เซนติเมตร กินตะไคร่น้ำและพืชน้ำต่าง ๆ เป็นอาหาร

**อ้างอิง**

**แหล่งข้อมูลอื่น**
 รูปและข้อมูลเพิ่มเติม 
หมวดหมู่:สกุลปลาสร้อยนกเขาน้ำจืด
หมวดหมู่:ปลาที่พบในลุ่มแม่น้ำโขง
แอบบอส แจดีดี

แอบบอส แจดีดี (عباس جدیدی; เกิดวันที่ 13 มกราคม ค.ศ. 1969 ที่กรุงเตหะราน) เป็นนักมวยปล้ำชาวอิหร่าน ผู้ซึ่งเข้าแข่งขันในรุ่นเฮฟวี่เวท (90–100 กก.) ที่โอลิมปิกฤดูร้อน 1996 โดยเป็นฝ่ายแพ้ต่อเคิร์ต แองเกิล และได้รับรางวัลเหรียญเงิน เขาถูกสั่งห้ามเข้าร่วมการแข่งขันเป็นเวลาสองปีจากการใช้สารต้องห้ามสำหรับนักกีฬา เขาได้รับเลือกเป็นสมาชิกสภาเมืองเตหะรานในการเลือกตั้งท้องถิ่นประจำปี 2013

**ความสำเร็จ**
 เหรียญเงินโอลิมปิก ที่แอตแลนตา ค.ศ. 1996- แชมป์โลก ค.ศ. 1998- เหรียญทองแดงชิงแชมป์โลก ค.ศ. 1995, 1999- แชมป์เวิลด์คัพ ค.ศ. 1998- แชมป์เอเชีย ค.ศ. 1993, 1996, 1998

**ส่วนเกี่ยวข้อง**
ในการแข่งขันชิงแชมป์โลก 1993 แจดีดีเป็นฝ่ายชนะชาวอเมริกันชื่อ เมลวิน ดักลาส อย่างไรก็ตาม การตรวจปัสสาวะได้ปรากฏพบสารต้องห้าม ด้วยเหตุนี้ จึงได้มีการตัดชื่อเขาออกจากรายการ
แจดีดีได้รับการกล่าวถึงครั้งหนึ่งในรายการโปรโมทโดยเคิร์ต แองเกิล ในช่วงการแข่งขันของเขากับซามัว โจ โดยแองเกิลได้กล่าวว่าเขาเคยปล้ำกับนักมวยปล้ำชาวอิหร่านในช่วงโอลิมปิกฤดูร้อน 1996 เขาได้กล่าวถึงการทำในสิ่งที่มีเกียรติ และให้บุรุษผู้นั้นสามารถทำการสู้กับเขาได้อีกครั้ง เช่นเดียวกับการให้โจมาสู้กับเขาได้อีกครั้งหลังจากจบลงด้วยความพ่ายแพ้ของเขา ทั้งนี้ แจดีดียังเคยเป็นอดีตผู้ฝึกสอนแชมป์มวยปล้ำฟรีสไตล์ระดับเยาวชนชาวอิหร่าน ซึ่งเป็นนักมวยปล้ำไร้พ่ายแห่งดับบลิวอีซี และเป็นเจ้าของร่วมสมาคมอเมริกันคอมแบท ผู้มีนามว่าคามาล ชาโลรัส

**อ้างอิง**

**แหล่งข้อมูลอื่น**
 Profile
หมวดหมู่:นักมวยปล้ำชาวอิหร่าน
หมวดหมู่:นักกีฬาโอลิมปิกทีมชาติอิหร่าน
หมวดหมู่:นักมวยปล้ำในโอลิมปิกฤดูร้อน 1996
หมวดหมู่:ผู้เข้าแข่งขันโอลิมปิกฤดูร้อน 2000
หมวดหมู่:นักกีฬาเหรียญเงินโอลิมปิก
หมวดหมู่:นักกีฬาเหรียญทองเอเชียนเกมส์
หมวดหมู่:นักกีฬาเหรียญเงินเอเชียนเกมส์
หมวดหมู่:บุคคลจากเตหะราน
อีซีดับเบิลยู ออน ทีเอ็นเอ็น

อีซีดับเบิลยู ออน ทีเอ็นเอ็น เป็นรายการโทรทัศน์ที่เกี่ยวกับมวยปล้ำอาชีพประเภทฮาร์ดคอร์ของสมาคมมวยปล้ำอาชีพเอ็กซ์ตรีม แชมเปี้ยนชิพ เรสต์ลิง (อีซีดับเบิลยู) โดยออกอากาศตั้งแต่วันที่ 27 สิงหาคม 1999 – 6 ตุลาคม 2000 ทางช่องสถานีเดอะแนชวิลล์เน็ตเวิร์ค (ทีเอ็นเอ็น ซึ่งปัจจุบันเป็นช่องสไปค์) โดยมีสนามประจำสมาคม คือ อีซีดับเบิลยู อารีน่า หรือ ดิ อารีน่า ในปัจจุบัน

**อ้างอิง**

**แหล่งข้อมูลอื่น**
  Wrestling Information Archive: ECW on TNN results date=2011-05-22 -  CygyWrestling.com: "ECW on TNN" Results Archive date=2012-02-07 -  Pro-Wrestling Edge: ECW on TNN Results History date=2007-07-05 - 0217203- ECW on TNN
หมวดหมู่:รายการของเอ็กซ์ตรีมแชมเปี้ยนชิพเรสต์ลิง
หมวดหมู่:รายการโทรทัศน์อเมริกันที่เริ่มออกอากาศตั้งแต่ พ.ศ. 2542
หมวดหมู่:รายการโทรทัศน์อเมริกันที่ยุติการออกอากาศในปี พ.ศ. 2543
หมวดหมู่:รายการของเอ็กซ์ตรีมแชมเปี้ยนชิพเรสต์ลิง

หมวดหมู่:รายการของมวยปล้ำอาชีพ
หมวดหมู่:เอ็กซ์ตรีมแชมเปี้ยนชิพเรสต์ลิง
มันหมู

มันหมู คือ เนื้อไขมันของหมูทั้งในรูปแบบที่เจียวแล้วและยังมิได้เจียว เดิมใช้เป็นหรือใช้แทนมันสำหรับประกอบอาหารโดยทั่วไปทั้งยังใช้เป็นเครื่องทาทำนองเดียวกับเนยด้วย แต่ปัจจุบันได้รับการใช้งานลดลง กระนั้น พ่อครัวและช่างทำขนมร่วมสมัยหลายแขนงยังนิยมใช้มันหมูยิ่งกว่าไขมันชนิดอื่น คุณภาพของมันหมูในการประกอบอาหารนั้นขึ้นอยู่กับว่ามันนั้นได้มาจากส่วนใดของหมูและได้รับการแปรรูปมาอย่างไร

**อ้างอิง**

**แหล่งข้อมูลอื่น**
  "High on the Hog" by Corby Kummer, New York Times, August 12, 2005.-  "Rendering Lard 2.0" by Derrick Schneider, An Obsession With Food (blog), January 12, 2006.-  "Lard" date=2008-06-11 , Food Resource, College of Health and Human Sciences, Oregon State University, February 20, 2007. – Bibliography of food science articles on lard.
หมวดหมู่:ไขมันประกอบอาหาร
หมวดหมู่:อาหารใช้ทา
ท่าอากาศยานเถาะซวน

ท่าอากาศยานเถาะซวน (Sân bay Thọ Xuân) เดิมชื่อ ท่าอากาศยานซาวหว่าง (Sân bay Sao Vàng) เป็นท่าอากาศยานในเมืองซาวหว่าง อำเภอเถาะซวน จังหวัดทัญฮว้า ประเทศเวียดนาม ทางวิ่งมีขนาด 3,200 × 45 เมตร สนามบินแห่งนี้สามารถจุผู้โดยสารได้ 500,000 คนต่อปี เป็นฐานทัพอากาศและจะทำหน้าที่เที่ยวบินโยธาตั้งแต่ 1 มกราคม พ.ศ. 2556

**สายการบินและจุดหมายปลายทาง**
 ท่าอากาศยานนานาชาติเตินเซินเญิ้ต (นครโฮจิมินห์)1/1/2556

**อ้างอิง**

**แหล่งข้อมูลอื่น**
  Government to implement three airport projects date=2012-03-05  on Vietnamnet.net-  Thanh Hoa told to rethink civil airport project date=2012-11-24  on Saigon Times
เถาะซวน
หมวดหมู่:จังหวัดทัญฮว้า
แม่แบบ:เหตุการณ์ปัจจุบัน/2555 พฤศจิกายน 22

* ศาลรัฐธรรมนูญมีมติเป็นเอกฉันท์ไม่รับคำร้องในกรณี พล.อ.บุญเลิศ แก้วประสิทธิ์(เสธอ้าย)ประธานองค์การพิทักษ์สยาม ได้กระทำการโดยใช้สิทธิและเสรีภาพตามรัฐธรรมนูญเพื่อล้มล้างการปกครองระบอบประชาธิปไตยอันมีพระมหากษัตริย์ทรงเป็นประมุข ( มติชน)-  คณะรัฐมนตรีมีมติประกาศใช้ พ.ร.บ.ความมั่นคงฯ ในการดูแลการชุมนุมของกลุ่มองค์การพิทักษ์สยาม ในวันที่ 24 พ.ย.นี้   (ข่าวสดออนไลน์)
}
ปลาหน้าหมอง

ปลาหน้าหมอง (Osteochilus enneaporos)  ปลาน้ำจืดชนิดหนึ่ง ในวงศ์ปลาตะเพียน (Cyprinidae)
มีลักษณะคล้ายปลาสร้อยนกเขา (O. vittatus) ที่อยู่ในสกุลเดียวกัน แต่จะงอยปากยื่นกว่า ปากงุ้มอยู่ด้านล่าง ครีบหลังสั้นกว่า ลำตัวมีสีน้ำตาลแดงหรือม่วงคล้ำ ส่วนหัวมีสีคล้ำหรือม่วงคล้ำ ข้างช่องเหงือกมีแต้มสีดำ ครีบสีคล้ำ
มีขนาดโดยเฉลี่ย 15-20 เซนติเมตร พบกระจายพันธุ์เป็นฝูงเล็ก ๆ ประมาณ 5-10 ตัว เที่ยวเวียนว่ายกินตะไคร่น้ำและอินทรีสารเล็ก ๆ ตามกองหินหรือโขดหินใต้น้ำ เป็นปลาที่พบได้เฉพาะต้นน้ำลำธารในป่า
เป็นปลาที่พบได้น้อย พบกระจายพันธุ์ในภูมิภาคเอเชียตะวันออกเฉียงใต้ ในประเทศไทยเดิมจะพบแต่เฉพาะในพื้นที่ที่เป็นต้นน้ำลำธารในป่าดิบของภาคใต้เท่านั้น แต่ต่อมาในปี พ.ศ. 2550 ได้มีการค้นพบที่อำเภอเซกา จังหวัดหนองคาย ซึ่งเป็นปัจจุบันเป็นจังหวัดบึงกาฬ

**อ้างอิง**

**แหล่งข้อมูลอื่น**
 รูปและข้อมูลเพิ่มเติม
หมวดหมู่:สกุลปลาสร้อยนกเขาน้ำจืด
หมวดหมู่:ปลาน้ำตกและลำธาร
หอคอยลิเบอเรชัน

หอคอยลิเบอเรชัน (Kuwait Telecommunications Tower) เป็นหอคอยที่สูงเป็นอันดับ 2 ในแถบตะวันออกกลาง รองจากหอคอย Milad ในประเทศอิหร่าน และสูงเป็นอันดับ 13 ของโลก โดยมีความสูงจากฐานถึงยอด 372 เมตร ตั้งอยู่ในกรุงคูเวตซิตี ประเทศคูเวต การก่อสร้างหอคอยแห่งนี้ เริ่มใน ค.ศ. 1987 ก่อนการบุกรุกของประเทศอิรักในสงครามคูเวต มันถูกตั้งชื่อว่าหอโทรคมนาคมคูเวต (The Kuwait Telecommunications Tower)
เมื่ออิรักเข้าบุกรุกคูเวต ในช่วงวันที่ 2-4 สิงหาคม ค.ศ. 1990 ซึ่งเป็นหนึ่งในสงครามอ่าวเปอร์เซีย การก่อสร้างจึงหยุดชะงักลงช่วงหนึ่ง แต่โครงสร้างไม่ได้รับความเสียหาย การก่อสร้างกลับมาอีกครั้งหนึ่งหลังจากกองทัพของซัดดัม ฮุสเซนถูกขับไล่ออกไปเมื่อวันที่ 27 กุมภาพันธ์ ค.ศ. 1991 และเริ่มสร้างต่อใน ค.ศ. 1993 จนกระทั่งการก่อสร้างเสร็จสมบูรณ์ใน ค.ศ. 1996 และถูกตั้งชื่อใหม่ว่า หอคอยลิเบอเรชัน หรือ หอคอยแห่งอิสรภาพ โดยเป็นสัญลักษณ์ที่ได้อิสรภาพจากประเทศอิรัก
หอคอยแห่งนี้ประกอบด้วยภัตตาคารหมุนรอบและหอสังเกตการณ์ และยังเป็นสำนักงานวิทยุและโทรคมนาคมของคูเวต หลังคาของหอคอยส่วนบนสูง 308 เมตร และส่วนยอดสุดของหอคอยสูง 372 เมตร (1,010 ฟุต) ชาวคูเวตถือว่าหอคอยนี้เป็นงานศิลปะแห่งโลกโทรคมนาคม เพราะหอคอยแห่งนี้เป็นศูนย์กลางระบบโทรคมนาคมของประเทศ 

**ดูเพิ่ม**
 รายชื่อหอคอยที่สูงที่สุดในโลก

**อ้างอิง**
หมวดหมู่:หอคอยในประเทศคูเวต
กงล้ออธิษฐาน

เอกสารเวหกงล้ออธิษฐาน (w='khor) เป็นวัตถุสำหรับประกอบศาสนกิจของศาสนาพุทธแบบทิเบต มีลักษณะเป็นล้อหมุนทรงกระบอก อาจทำด้วย โลหะ, ไม้ หรือ หิน ตามแต่ลักษณะการใช้งาน ผื้นผิวรอบทรงกระบอกจารึกมนต์แห่งกรุณา ที่ว่า โอม มณิปทฺเม หูม (ओं मणिपद्मे हूं) ซึ่งตามประเพณีของชาวพุทธทิเบตแล้ว การหมุนกงล้อดังกล่าวมีผลเท่ากับการสวดมนต์ด้วยปากเปล่า
ชาวทิเบตเชื่อว่าทุกครั้งที่กงล้อนี้หมุนหนึ่งรอบ เท่ากับเป็นการสวดมนต์ได้หนึ่งจบ ดังนั้นผู้ที่ทำการสวดมนต์และหมุนกงล้ออธิษฐานไปพร้อม ๆ กัน จะเป็นตัวช่วยเพิ่มพูนบุญกุศล ชำระบาปกรรม ด้วยกรรมดี กงล้ออธิษฐานนี้มีอยู่ด้วยกันหลายขนาด ทั้งขนาดใหญ่ที่ต้องออกแรงหมุน หรือ กงล้อเล็กๆ ที่สามารถถือไว้ในมือได้ และใช้เชือกช่วยผ่อนแรงในการหมุน กงล้อบางอันจะถูกแขวนอยู่กลางอากาศหรือลอยอยู่ในน้ำ ซึ่งทำให้สามารถหมุนได้ แต่วัดบางแห่งก็จะเป็นกงล้อหินตามสถานที่ศักดิ์สิทธิ์ หรือวัดบางแห่งจะมีกงล้ออธิษฐานแบบที่เรียงเป็นแนวยาวไปบนราวไม้ตลอดแนวทางเดิน

**ระเบียงภาพ**

**แหล่งข้อมูลอื่น**
  Hand crafted wooden prayer wheels date=2015-03-08 -  Dharma-haven.org date=2012-02-12 -  Picture of prayer wheel at Muktinath, plus backgrounds date=2019-03-16 -  Nyingma Prayer Wheels for World Peacedate=2012-02-17 
หมวดหมู่:ศาสนาพุทธแบบทิเบต
หมวดหมู่:มหายาน
หมวดหมู่:อุปกรณ์ประกอบพิธีกรรมในศาสนาพุทธ
หมวดหมู่:ศาสนวัตถุในศาสนาพุทธ
เฮลมุท โอบลิงเกอร์

เฮลมุท โอบลิงเกอร์ (Helmut Oblinger) เกิดวันที่ 14 มีนาคม ค.ศ. 1973 ที่แชร์ดิง เป็นนักพายเรือแคนูสลาลอมชาวออสเตรียที่ร่วมเข้าแข่งขันตั้งแต่ยุคต้นทศวรรษ 1990 เขาได้รับรางวัลเหรียญทองแดงของการแข่งประเภทเค-วัน ในแคนูสลาลอมชิงแชมป์โลก 2003 ที่เอาก์สบูร์ก เขายังได้รับเหรียญรางวัลสี่เหรียญจากการแข่งขันชิงแชมป์ยุโรป (1 เหรียญทอง, 1 เหรียญเงิน และ 2 เหรียญทองแดง)
โอบลิงเกอร์ยังได้เข้าแข่งขันในโอลิมปิกฤดูร้อนห้าครั้ง โดยมีผลงานที่ดีที่สุดในอันดับที่สี่ของการแข่งประเภทเค-วัน ที่จัดขึ้น ณ ซิดนีย์ ใน ค.ศ. 2000 
ส่วนภรรยาของเขา ฟีโอเลททา ได้รับรางวัลเหรียญทองแดงจากการแข่งประเภทเค-วัน หญิง ในโอลิมปิกฤดูร้อน 2008 ที่กรุงปักกิ่ง

**อ้างอิง**

**แหล่งข้อมูลอื่น**
 เฮลมุท โอบลิงเกอร์
หมวดหมู่:นักพายเรือแคนูชาวออสเตรีย
หมวดหมู่:ผู้เข้าแข่งขันโอลิมปิกฤดูร้อน 1996
หมวดหมู่:ผู้เข้าแข่งขันโอลิมปิกฤดูร้อน 2000
หมวดหมู่:ผู้เข้าแข่งขันโอลิมปิกฤดูร้อน 2004
หมวดหมู่:ผู้เข้าแข่งขันโอลิมปิกฤดูร้อน 2008
หมวดหมู่:นักพายเรือแคนูในโอลิมปิกฤดูร้อน 2012
หมวดหมู่:นักกีฬาโอลิมปิกทีมชาติออสเตรีย
หมวดหมู่:นักกีฬาทหารชาวออสเตรีย
หมวดหมู่:บุคคลจากรัฐโอแบร์เอิสเตอร์ไรช์
ทีแอลซี: เทเบิล แลดเดอร์ แอนด์ แชร์ (2012)

ทีแอลซี: เทเบิล แลดเดอร์ แอนด์ แชร์ (2012) เป็นรายการเพย์-เพอร์-วิวมวยปล้ำอาชีพของ ดับเบิลยูดับเบิลยูอี ในปี 2012 ซึ่งจัดเป็นปีที่ 4 แล้ว สถานที่จัดคือ Barclays Center ในเมือง บรุกลิน, รัฐนิวยอร์ก สหรัฐอเมริกา เมื่อวันที่ 16 ธันวาคม ค.ศ. 2012

**ผลการปล้ำ**

**แบทเทิลรอยัล**

**ดูเพิ่ม**
 ดับเบิลยูดับเบิลยูอี ทีแอลซี: เทเบิล แลดเดอร์ แอนด์ แชร์- รายชื่อรายการเพย์-เพอร์-วิวของดับเบิลยูดับเบิลยูอี

**อ้างอิง**

**แหล่งข้อมูลอื่น**
 Official TLC: Tables, Ladders & Chairs website
หมวดหมู่:มวยปล้ำอาชีพในปี พ.ศ. 2555
หมวดหมู่:ดับเบิลยูดับเบิลยูอี ทีแอลซี: เทเบิล แลดเดอร์ แอนด์ แชร์
es:WWE TLC: Tables, Ladders & Chairs#2012
ทรชนคนสวย

ทรชนคนสวย ภาพยนตร์ไทยแนวสายลับผจญภัย ระบบ 35 มม. ซูเปอร์สโคป สีอีสต์แมน เสียง (พากย์) ในฟิล์ม ของละโว้ภาพยนตร์ กำกับและอำนวยการสร้างโดย หม่อมอุบล ยุคล ณ อยุธยา ฉายที่ โรงภาพยนตร์เฉลิมเขตร์  พ.ศ. 2510
นำแสดงโดย มิตร ชัยบัญชา และ มิสจิ้นหลู  ดาราสาวชาวไต้หวัน ร่วมด้วย แมน ธีระพล, รุจน์ รณภพ ฯลฯ   
ในยุคสายลับอังกฤษ เจมส์ บอนด์ 007 เริ่มปรากฏตัวบนจอเงิน ตั้งแต่ พ.ศ. 2505-2507 ตามด้วยคู่จารชนทางจอแก้ว จอมเพชฌฆาต 707 (The Man From U.N.C.L.E.) ทางสถานีกองทัพบทช่อง 7 (ขาวดำ) สนามเป้า-รัชฟิล์มทีวี และคู่นักสืบมาดผู้ดีใน ขวัญใจสายลับ (The Avengers) ทางไทยทีวีช่อง 4 บางขุนพรหม  ช่วง พ.ศ. 2508-2510 มาถึงจุดสูงสุดทั่วโลกและเมืองไทย จนเกิดกระแสทั้งในและต่างประเทศตามมาอีกหลายเรื่อง
เป็นหนึ่งในภาพยนตร์แนวดังกล่าวที่พยายามนำเสนอความแปลกใหม่ หลังจากความสำเร็จอย่างสูงของ เพชรตัดเพชร ของ สหการภาพยนตร์ไทย  และ กระเบนธง ของ ส.อาสนจินดาภาพยนตร์  เมื่อ พ.ศ. 2509

**เรื่องย่อ**
อดีตนายตำรวจหนุ่มตัดสินใจออกตามล่าแก๊งค้ายาเสพติดเพียงลำพัง แม้จะเป็นการฝ่าฝืนกฎหมายที่เขาเคยรับใช้ก็ตาม กระทั่งได้พบหลิน ลูกสาวอดีตหัวหน้าแก๊งคนก่อน ผู้เข้ามาร่วมมือกับนายตำรวจหนุ่มในการทลายแก๊ง เพื่อล้างแค้นคนที่สังหารพ่อเธอแล้วขึ้นครองอำนาจแทน ในขณะเดียวกันนักสืบไทยจากหน่วยต้านยาเสพติด ก็เข้ามาพัวพันกับการตามล่าล้างแค้นภายในแก๊งครั้งนี้ด้วย

**งานสร้าง**
หนังไทยเรื่องแรกที่มีการทำทริคภาพระยะไกลของเรือดำน้ำขนาดใหญ่ และฉากภายในที่มีรายละเอียดของอุปกรณ์ต่าง ๆ (ออกแบบสร้างฉากโดย อาจารย์ทวีศักดิ์ เสนาณรงค์), ห้องติดตั้งเรดาร์เซ็นเซอร์ผู้บุกรุก เครื่องมือล้ำสมัยอื่น ๆ สติ๊กเกอร์ยาสลบ ฯลฯ รวมทั้งฉากเรือดำน้ำระเบิดใต้ทะเล (ทำเทคนิคที่แล็บฮ่องกง) ตลอดจนเพลงฮิตรางวัลแผ่นเสียงทองคำพระราชทาน แมวเหมียว ของคณะสามศักดิ์
ใช้สถานที่ถ่ายทำที่โรงถ่ายวังละโว้ ซอยพร้อมมิตร  ถ.สุขุมวิท ฉากภายนอกในกรุงเทพและจังหวัดทางภาคใต้ของเมืองไทย

**การตอบรับ**
แม้โครงเรื่องน่าติดตามแต่ไม่ประสบความสำเร็จทั้งการฉายครั้งแรกและสัปดาห์โปรแกรมพิเศษประจำปี
เคยเผยแพร่เป็นแถบวีดิทัศน์ตลับ (Video Cassette) ของมูลนิธิหนังไทย เมื่อ พ.ศ. 2540

**เพลงประกอบ**
 ทรชนคนสวย - สุดา ชื่นบาน- เธอคือความรัก - ลินจง บุญนากรินทร์

**เกร็ด**
สโลแกน "หนังสนุก มุขสะเด็ด เผ็ดสบัด"
*หนังเรื่องเดียวของละโว้ที่ใช้คำเรียกระบบถ่ายทำว่า  ซูเปอร์สโคป    
*มีศักดิ์ นาครัตน์ แห่งวงสามศักดิ์ และนักอ่านสปอตชื่อดังแห่งยุค ร้องเพลงโฆษณาหนังว่า  "จิ้นหลู... จิ้นหลู ซัดยูโด  มวยไทย คาราเต้ เห่ เฮ เฮ เฮ และไม้ตาย... โอ้ ทรชนคนสวย แต่รวยความอำมหิต พอมาเจอพ่อมิตร พระเอกเลยคิสทรชน"

**แหล่งข้อมูลอื่น**
 10514494

**อ้างอิง**
หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2510
หมวดหมู่:ภาพยนตร์โดยละโว้ภาพยนตร์
หมวดหมู่:ภาพยนตร์ไทยในคริสต์ทศวรรษ 1960
ประธานสภาผู้แทนราษฎรไทย

ประธานสภาผู้แทนราษฎร เป็นตำแหน่งหัวหน้าสภาผู้แทนราษฎรของประเทศไทย โดยรัฐธรรมนูญแห่งราชอาณาจักรไทย พุทธศักราช 2560 กำหนดให้ประธานสภาผู้แทนราษฏรเป็นประธานรัฐสภาโดยตำแหน่งด้วย

**การเลือกประธานสภา**
รัฐธรรมนูญกำหนดให้มีประธานสภาคนหนึ่งและรองประธานคนหนึ่งหรือสองคน ซึ่งพระมหากษัตริย์ทรงแต่งตั้งจากสมาชิกแห่งสภาผู้แทนราษฎรตามมติของสภา ในการเลือกประธานสภาและรองประธานสภานั้น สมาชิกแต่ละคนมีสิทธิเสนอชื่อสมาชิกได้หนึ่งชื่อ โดยการเสนอนั้นต้องมีจำนวนสมาชิกรับรองไม่น้อยกว่ายี่สิบคน ถ้าหากว่ามีการเสนอชื่อผู้ใดเพียงชื่อเดียว ให้ถือว่าผู้ได้รับการเสนอชื่อนั้นเป็นผู้ได้รับเลือก ถ้าหากมีการเสนอชื่อหลายชื่อ ให้ออกเสียงลงคะแนนเป็นการลับ เมื่อลงมติเสร็จสิ้นแล้ว ให้ประธานประกาศชื่อผู้ใดรับเลือกต่อที่ประชุม และให้เลขาธิการมีหนังสือแจ้งไปยังนายกรัฐมนตรีโดยเร็ว เพื่อนำความกราบบังคมทูลพระมหากษัตริย์
เมื่อไม่มีผู้ดำรงตำแหน่งประธานสภา หรือมีแต่ไม่อยู่หรือไม่สามารถปฏิบัติหน้าที่ได้ ในกรณีที่มีรองประธานสภาสองคน ให้รองประธานสภาคนที่หนึ่งเป็นผู้ปฏิบัติหน้าที่แทนประธานสภา ถ้ารองประธานสภาคนที่หนึ่งไม่อยู่หรือไม่สามารถปฏิบัติหน้าที่ได้ ให้รองประธานสภาคนที่สองเป็นผู้ปฏิบัติหน้าที่แทนประธานสภา
เมื่อประธานและรองประธานสภาผู้แทนราษฎรไม่อยู่ในที่ประชุม ให้สมาชิกแห่งสภาผู้แทนราษฎรเลือกกันเองให้สมาชิกคนหนึ่งเป็นประธานในคราวประชุมนั้น

**อำนาจหน้าที่**
รัฐธรรมนูญกำหนดให้ประธานสภาผู้แทนราษฎรเป็นประธานรัฐสภาโดยตำแหน่ง (สำหรับหน้าที่ของประธานรัฐสภา โปรดดูประธานรัฐสภาไทย) และวางตนเป็นกลางในการปฏิบัติหน้าที่ ประธานสภาผู้แทนราษฎรมีอำนาจและหน้าที่เป็นประธานของที่ประชุมสภา กำกับดูแลการดำเนินกิจการของสภา ควบคุมการรักษาความสงบเรียบร้อยในที่ประชุมสภา ตลอดถึงบริเวณสภา เป็นผู้แทนสภาในกิจการภายนอก แต่งตั้งกรรมการเพื่อดำเนินการใด ๆ อันเป็นประโยชน์ต่อกิจการของสภา มอบหมายกิจการต่าง ๆ ให้รองประธานสภา

**ประธานและรองประธานสภาคนปัจจุบัน**

**ดูเพิ่ม**
 รายชื่อประธานสภาผู้แทนราษฎรไทย
** รายชื่อรองประธานสภาผู้แทนราษฎรไทย- ประธานรัฐสภาไทย- ประธานวุฒิสภาไทย

**อ้างอิง**

**แหล่งข้อมูล**
  สภาผู้แทนราษฎร The House of Representatives
หมวดหมู่:สภาผู้แทนราษฎรไทย
ตำบลพุดซา

ตำบลพุดซา เป็นตำบลแห่งหนึ่ง ตั้งอยู่ในอำเภอเมืองนครราชสีมา จังหวัดนครราชสีมา พื้นที่ทั้งหมดอยูในเขต เทศบาลตำบลพุดซา

**ประวัติ**
 พ.ศ. 2459 เดิม บ้านพุดซา เป็นหมู่บ้านหนึ่งขึ้นการปกครองกับตำบลพลกรัง และได้แยกมาเป็นตำบลพุดซา "ตำบลพุดซา" และในปัจจุบัน"ตำบลพุดซา"ขึ้นอยู่กับอำเภอเมืองนครราชสีมาเหตุที่มีชื่อตำบลว่า "ตำบลพุดซา"เนื่องจากมีบึงขนาดใหญ่ประมาณ3,000 ไร่และมีต้นพุดซาขึ้นบริเวณรอบฝั่งบึงเป็นจำนวนมาก - 19 มกราคม พ.ศ. 2539 สภาตำบลพุดซา ได้ยกฐานะเป็นองค์การบริหารส่วนตำบลพุดซา เป็นลำดับที่ 352 ตามประกาศราชกิจจานุเบกษา ลงวันที่ 30 มีนาคม พ.ศ. 2539 มีหมู่บ้าน จำนวน 18 หมู่บ้าน ปัจจุบันจึงมีพื้นที่การปกครอง จำนวน 18 หมู่บ้าน

**ที่ตั้ง**
ตั้ง อยู่เลขที่ 134 หมู่ 5 ตำบลพุดซา อำเภอเมืองนครราชสีมา จังหวัดนครราชสีมา และอยู่ห่างที่ว่าการอำเภอเมืองนครราชสีมา ประมาณ 16 กิโลเมตร- ทิศเหนือ จดตำบลกำปัง อำเภอโนนไทย จังหวัดนครราชสีมา- ทิศใต้ จดตำบลปรุใหญ่ อำเภอเมืองนครราชสีมา จังหวัดนครราชสีมา- ทิศตะวันออก จดตำบลโคกสูง ตำบลหมื่นไวย อำเภอเมืองนครราชสีมา จังหวัดนครราชสีมา- ทิศตะวันตก จดตำบลพลกรัง อำเภอเมืองนครราชสีมา จังหวัดนครราชสีมา

**การปกครอง**
ตำบลพุดซา แบ่งออกเป็น 18 หมูบ้าน คือ- หมู่ที่ 1 มะเดื่อ- หมู่ที่ 2 พุดซา- หมู่ที่ 3 พุดซาริมบึง- หมู่ที่ 4 ดอนกระทิง- หมู่ที่ 5 บุกระถิน- หมู่ที่ 6 กล้วย- หมู่ที่ 7 ตะโก- หมู่ที่ 8 ละลมโพธิ์- หมู่ที่ 9 สระโพธิ์- หมู่ที่ 10 ศีรษะช้าง- หมู่ที่ 11 เขว้า- หมู่ที่ 12 หนองยารักษ์- หมู่ที่ 13 ลำโพง- หมู่ที่ 14 น้อย- หมู่ที่ 15 ละลมเหนือ- หมู่ที่ 16 ดอนพัฒนา- หมู่ที่ 17 หนองยารักษ์เหนือ- หมู่ที่ 18 ลำโพงใต้

**อ้างอิง**
พุดซา
พุดซา
เทศบาลตำบลโคกกรวด

เทศบาลตำบลโคกรวด เป็นเทศบาลตำบลแห่งหนึ่ง ตั้งอยู่ในอำเภอเมืองนครราชสีมา จังหวัดนครราชสีมา

**ประวัติ**
 12 ธันวาคม พ.ศ. 2510 จัดตั้งสุขาภิบาลตำบลโคกกรวด ตั้งอยู่ทางทิศตะวันตกของอำเภอเมืองนครราชสีมา โดยมีระยะห่างจากเมืองนครราชสีมา ไปทางหลวงแผ่นดิน หมายเลข 2 ไป ทางทิศตะวันตก เป็นระยะทาง 20 กิโลเมตร ครอบคลุมพื้นที่ 6 หมู่บ้านของตำบลโคกกรวด คือ
** บ้านหนองหว้า หมู่ที่ 1 
** บ้านโคกกรวด หมู่ที่ 2
** บ้านดอนแต้ว หมู่ที่ 3 
** บ้านละลมหม้อ หมู่ที่ 4 
** บ้านสระมโนรา หมู่ที่ 6 
** บ้านโคกเพชร หมู่ที่ 14 
รวมพื้นที่ประมาณ 3.05 ตารางกิโลเมตร - 25 พฤษภาคม พ.ศ. 2542 ยกฐานะสุขาภิบาลตำบลโคกกรวดขึ้นเป็นเทศบาลตำบลโคกกรวด

**ที่ตั้งและอาณาเขต**
เขตเทศบาลตำบลโคกกรวด ตั้งอยู่ทิศตะวันตกของจังหวัดนครราชสีมา ระยะทางห่างจากจังหวัดประมาณ 20 กิโลเมตร มีอาณาเขตติดต่อ ดังนี้- ทิศเหนือ	ติดต่อกับ	เทศบาลตำบลเมืองใหม่โคกกรวด- ทิศใต้	ติดต่อกับ	เทศบาลตำบลเมืองใหม่โคกกรวด- ทิศตะวันออก	ติดต่อกับ	เทศบาลตำบลเมืองใหม่โคกกรวด- ทิศตะวันตก	ติดต่อกับ	เทศบาลตำบลเมืองใหม่โคกกรวด

**ชุมชนในเขตเทศบาล**
# ชุมชนหนองหว้า
# ชุมชนประชาร่วมใจ
# ชุมชนตลาดโคกกรวด
# ชุมชนผดุงรัตน์พัฒนา
# ชุมชนโคกกรวด
# ชุมชนสตรีพัฒนา
# ชุมชนร่วมใจ
# ชุมชนมิตรภาพ
# ชุมชนสระมโนรา
# ชุมชนแสนสุขพัฒนา
# ชุมชนรักษ์ลำตะคอง
# ชุมชนดอนแต้วสามัคคี 
# ชุมชนสุขศาลา
# ชุมชนศาลาแดงพัฒนา
# ชุมชนสุขใจ
# ชุมชนดอนแต้วพัฒนา
# ชุมชนละลมหม้อ 2000
# ชุมชนนครินทร์

**การคมนาคมขนส่ง**

**ทางรถไฟ**
มีสถานีรถไฟโคกกรวด ของทางรถไฟสายตะวันออกเฉียงเหนือ ผ่านเทศบาลตำบลโคกกรวด 

**ทางรถยนต์**
# ทางหลวงแผ่นดิน หมายเลข 2 (สายสระบุรี - นครราชสีมา) เป็นคอนกรีตเสริมเหล็กสภาพ ดีมากเป็นถนนคอนกรีตเสริมเหล็ก จำนวน 8 เลน (ถนนมิตรภาพ) 
# 	ทางหลวงแผ่นดินสายโคกกรวด - หนองสรวง เป็นถนนลาดยางอย่างดี มีระยะทาง 1.3 กิโลเมตร
# 	ถนนทางหลวงชนบทที่ใช้เป็นเส้นทางคมนาคมติดต่อระหว่างเทศบาลตำบลโคกกรวด กับ ตำบล/หมู่บ้านต่าง ๆ เป็นถนนลาดยางสภาพดี

**ดูเพิ่ม**
 เทศบาลตำบลเมืองใหม่โคกกรวด

**อ้างอิง**
โคกกรวด
เทศบาลตำบลเมืองใหม่โคกกรวด

เทศบาลตำบลเมืองใหม่โคกกรวด เป็นเทศบาลตำบลแห่งหนึ่ง ตั้งอยู่ในอำเภอเมืองนครราชสีมา จังหวัดนครราชสีมา

**ประวัติ**
ที่มาของชื่อเรียกตำบล โคกกรวด มีที่มาจาก แต่เดิมบริเวณหมู่ที่ 12 (เขาดิน) เป็นเนินเขาที่มีหินกรวดอยู่เป็นจำนวนมาก และทางราชการได้นำหินกรวดดังกล่าวไปใช้ก่อสร้างถนนมิตรภาพและทำทางวิ่งสนามบินในจังหวัดนครราชสีมา จนบริเวณดังกล่าวหมดสภาพเนินเขาหลงเหลือไว้เพียงเนินเล็ก ๆ เรียกว่า “ เขาดิน ” ซึ่งสภาพพื้นที่จึงได้ถูกเรียกว่า “ โคกกรวด ” ตำบลโคกกรวดมีหมู่บ้านแรกตั้งจำนวน 10 หมู่บ้าน และได้แยกเพิ่มขึ้นเป็น 15 หมู่ คือ หมู่ที่ 11 แยกจากหมู่ที่ 10 หมู่ที่ 12 แยกจากหมู่ที่ 5 หมู่ที่ 13 แยกจากหมู่ที่ 2 หมู่ที่ 14 แยกจากหมู่ที่ 6 และหมู่ที่ 15 แยกมาจากหมู่ที่ 12

**ที่ตั้งและอาณาเขต**

**ที่ตั้ง**
ตำบลโคกกรวด ตั้งอยู่ทางทิศตะวันตกเฉียงใต้ของอำเภอเมืองนครราชสีมา ห่างจากที่ว่าการอำเภอเมืองนครราชสีมา ประมาณ 14 กิโลเมตร มีพื้นที่ประมาณ 67.47 ตารางกิโลเมตร หรือ 42,168 ไร่ แยกเป็นเขต ่เทศบาลตำบลโคกกรวด 3.3 ตารางกิโลเมตร อยู่ในเขตเทศบาลตำบลเมืองใหม่โคกกรวด 64.17 ตารางกิโลเมตร

**อาณาเขต**
 ทิศเหนือ ติดต่อกับตำบลขามทะเลสอ อำเภอขามทะเลสอ จังหวัดนครราชสีมา- ทิศใต้ ติดต่อกับห้วยดินดำ ตำบลตะคุ อำเภอปักธงชัย จังหวัดนครราชสีมา- ทิศตะวันออก ติดต่อกับตำบลบ้านใหม่ และตำบลสุรนารี อำเภอเมืองนครราชสีมา จังหวัดนครราชสีมา- ทิศตะวันตก ติดต่อกับตำบลนากลาง อำเภอสูงเนิน จังหวัดนครราชสีมา

**สถานศึกษา**
 วิทยาลัยนาฏศิลปนครราชสีมา- โรงเรียนเตรียมอุดมศึกษาน้อมเกล้า นครราชสีมา- โรงเรียนสุขานารี 2- โรงเรียนบ้านหนองเป็ดน้ำ- โรงเรียนโคกเพชรสระมโนรา- โรงเรียนบ้านหนองรังกา- โรงเรียนบ้านโป่งแมลงวัน

**ดูเพิ่ม**
 เทศบาลตำบลโคกกรวด

**อ้างอิง**
เมืองใหม่โคกกรวด
ขวัญใจสายลับ

ขวัญใจสายลับ เป็นชื่อไทยของภาพยนตร์ชุดทางทีวีของอังกฤษ "ดิ อเว็นเจอร์ส" (The Avengers) ที่มีชื่อเสียงทั่วโลก (1965-1967) แนวสืบสวนคดีพิศดารหรือที่เรียกว่า SpyFi ซึ่งเป็นคำที่สร้างขึ้นจากคำว่า spy(สายลับ) บวกกับ sci-fi (ย่อมาจาก science fiction หรือ นืยายวิทยาศาสตร์) ของสองสายลับมาดเท่ อารมณ์ดี เอ็มม่า พีล (ไดอาน่า ริกก์) กับ จอห์น สตีด (แพทริค แมคนี)
สร้างโดยโทรทัศน์เอบีซี (Television ABC:Associated British Corporation) ประเทศอังกฤษ และ ไบรอัน คลีเมนส์ (Brian Clemens) ผู้สร้างสรรค์ ตลอดเวลา 8 ปี (ค.ศ.1961-1969) ร่วมกับ จูเลียน วินเทิล (Julian Wintle) เฉพาะช่วง (ค.ศ.1965-1969) ในเมืองไทย เป็นรายการเด่นภาคค่ำกลางสัปดาห์ ของไทยทีวีช่อง 4 บางขุนพรหม พ.ศ. 2508-2510 <!-- 
เสียงภาษาไทย นำโดย ดาเรศร์ ศาตะจันทร์  และ  สะอาด เปี่ยมพงศ์สานต์ คู่นักพากย์หลักของทีวีช่อง 4 หลังจากนั้นไม่นานได้กลับมาฉายใหม่ทางไทยทีวีสี ช่อง 3 
จากความสำเร็จอันยาวนาน บรรดาแฟนภาพยนตร์ในอังกฤษร่วมกันจัดกิจกรรม คอนเสิร์ต นิทรรศการ และพบทีมงานในโอกาสฉลองครบรอบ 50 ปี ดิอเว็นเจอร์ส เมือเดือนมิถุนายน ปี 2011 นับเป็นภาพยนตร์ทีวีเรื่องเดียวที่มีกิจกรรมพิเศษ (ก่อน เจมส์ บอนด์ จัดฉลอง 50 ปี ในปีถัดมา )
ปัจจุบันยังมีการฉายซ้ำทั่วโลกในหลายประเทศด้วยชื่อต่างๆ และเผยแพร่ในรูปแบบดีวีดีเท่าที่ยังมีต้นฉบับ ,แผ่นเสียง /ซีดีเพลงหลายชุด หนังสือ ตลอดจนของสะสม/ที่ระลึก

**เบื้องหลัง**
เอ็มม่า พีล (Emma Peel) หรือ " คุณนายพีล " ม่ายสาวมาดเท่ นักสืบสมัครเล่น ฉลาดและชำนาญศิลปการป้องกันตัว พร้อมกับ จอห์น สตีด (John Steed) นักสืบมาดผู้ดีของหน่วยสืบราชการลับ มักพบคดีหรือสถานการณ์แปลกประหลาดที่ผู้คิดร้ายวางแผนไว้อย่างเหลือเชื่อ ชวนติดตามค้นหาความจริงที่หักมุมในตอนท้าย
ชุดหนังขาวดำ/โมโนโครม  มักมีบทส่งท้ายเรื่องแนวชวนหัวแปลกๆ  ส่วนชุดหนังสีตอนต้นเรื่อง สตีดมักปรากฏตัวที่ห้องพักของคุณนายพีลพร้อมกับข้อความ  " Mrs.Peel,we're needed " บางตอนมีการซ้อนตัวหนังสือการ์ตูน บางตอนล้อหนังทีวีชุดดังของอเมริกายุคเดียวกันเรื่อง  มนุษย์ค้างคาว (Batman) และ   ขบวนการพยัคฆ์ร้าย (Mission Impossible) เป็นต้น
ด้วยสไตล์ที่มีเสน่ห์เฉพาะตัว ต่างจากเรื่องสืบสวนของอเมริกันและญี่ปุ่น แนวเรื่องชวนพิศวงเหนือจริง/เสียดสี/ชวนหัว บวกกับบุคลิกดารานำ ,วิธีเล่าเรื่อง ,งานสร้าง   ,แฟชั่น  ,เพลงธีม  และ รถยนต์โบราณหลากหลายรวมทั้งรถเบ็นท์ลี่ย์ (ของสตีด) ตรงข้ามกับ รถสปอร์ตโลตัส อีแลน  (ของคุณนายพีล)
ชื่อไทยและตัวละครต่างๆ ได้แก่- เพื่อนใจสายลับ: สตีด ร่วมงานกับ ดร.คีล สหายสนิท ,ดร.คิง (แทน ดร.คีล 3 ตอน) , ดร.แคธี่ เกล ม่ายสาวนักมานุษยวิทยา และ วีนัส สมิธ นักร้องสาว (1961-1964)- ขวัญใจสายลับ:  สตีด ร่วมงานกับ เอ็มม่า พีล ม่ายสาวเจ้าของธุรกิจ (1965-1967)- กลอยใจสายลับ: สตีด ร่วมงานกับ ทาร่า คิง และ เลดี้ไดอาน่า ฟอร์เบส-เบรกลี่ สองสายลับสาวน้องใหม่ (1968-1969)
คนดูชาวไทยและทั่วโลกรู้จัก ขวัญใจสายลับ ก่อนชุดแรก (1961-1964) ซึ่งฉายเฉพาะในอังกฤษเท่านั้น  ต่อมาผู้สร้างทำการตลาดพ่วงกับชุดปี  1966-1967  ฝ่ายรายการของช่อง 4 จัดเป็นรายการทุกบ่ายวันเสาร์ในชื่อ เพื่อนใจสายลับ ขณะที่ ขวัญใจสายลับ ยังคงอยู่ในผังรายการภาคดึกของสถานีจนหมดชุดต่อด้วย กลอยใจสายลับ (1968-1969) นับเป็นภาพยนตร์ทีวีชุดที่มีเวลาออกอากาศ  2 ครั้งต่อสัปดาห์นานติดต่อกันหลายปี 
ไทยทีวีสีช่อง 3 ยุคเริ่มแรก ได้นำชุดที่สองเฉพาะที่ถ่ายทำเป็นสี (1967) ถึงชุดที่สาม (1968-1969) กลับมาฉายซ้ำเป็นโปรแกรมช่วงเย็น และ เดอะนิวอเว็นเจอร์ส /The New Avengers นำโดย สหายคู่ใหม่ เพอร์ดี้ และ ไมค์ แกมบิท ร่วมทีมกับ สตีด (1976-1977)
หมวดหมู่:รายการโทรทัศน์ภาษาอังกฤษ
หมวดหมู่:รายชื่อตอนของรายการโทรทัศน์ที่ผลิตโดยซีเนริโอ

หมวดหมู่:ซีเนริโอ
หมวดหมู่:รายชื่อตอนของภาพยนตร์ชุดทางโทรทัศน์
หมวดหมู่:รายชื่อตอนของรายการโทรทัศน์ไทย
แซรอสดวงอาทิตย์ที่ 116

ภาพเคลื่อนไหวแสดงแนวเส้นทางอุปราคาในแซรอสดวงอาทิตย์ที่ 116
แซรอสชุดที่ 116 ของสุริยุปราคา เกิดขึ้นที่โหนดลงของดวงจันทร์ แต่ละเหตุการณ์เกิดขึ้นห่างกัน 18 ปี 11 วัน มีสุริยุปราคาในชุดแซรอสนี้ทั้งหมด 70 ครั้ง ประกอบด้วยสุริยุปราคาบางส่วน 10 ครั้ง สุริยุปราคาวงแหวน 53 ครั้ง และสุริยุปราคาบางส่วน 7 ครั้ง ตามลำดับ ทั้งหมดนี้จะดำเนินอยู่ในช่วงระหว่างปี พ.ศ. 1270 - พ.ศ. 2514 กินเวลาทั้งสิ้น 1,244 ปี ชุดแซรอสนี้จะเริ่มขึ้นบริเวณขั้วโลกใต้ และจะไปสิ้นสุดบริเวณขั้วโลกเหนือ
แซรอสดวงอาทิตย์ที่ 116 นี้เชื่อมโยงกับแซรอสดวงจันทร์ที่ 109

**อุปราคาเงามืด**
อุปราคาเงามืด (วงแหวน เต็มดวง และผสม) สามารถจำแนกได้เป็น 1) แบบศูนย์กลาง (สองเขต—แกนกรวยเงาทอดตัวลงบนโลก เงามืดหรือเงาวงแหวนตกลงบนพื้นผิวโลกทั้งหมด บนภาคพื้นจึงมีทั้งเขตด้านเหนือและใต้), 2) แบบศูนย์กลาง (หนึ่งเขต—แกนกรวยเงาทอดตัวลงบนโลก แต่เงามืดหรือเงาวงแหวนตกลงบนพื้นผิวโลกเพียงส่วนหนึ่ง บนภาคพื้นจึงมีเพียงเขตเดียว) หรือ 3) แบบไม่ศูนย์กลาง (หนึ่งเขต—แกนกรวยเงาไม่ทอดตัวลงบนโลก แต่มีขอบด้านหนึ่งของเงามืดหรือเงาวงแหวนตกลงบนพื้นผิวโลก จึงทำให้มีเพียงเขตเดียวและไร้แนวคราส) โดยการแจกแจงทางสถิติของการจำแนกเหล่านี้ในแซรอสดวงอาทิตย์ที่ 11 ดังปรากฏในตาราง

**เหตุการณ์**

**อ้างอิง**
  รายละเอียดของชุดแซรอส 110 ขององค์การ NASA 
หมวดหมู่:อุปราคา
หมวดหมู่:สุริยุปราคา
สตีเฟน ไอร์แลนด์

สตีเฟน เจมส์ ไอร์แลนด์ (เกิดเมื่อวันที่ 22 สิงหาคม ค.ศ. 1986 ที่เมืองคอร์ก สาธารณรัฐไอร์แลนด์) เป็นอดีตนักฟุตบอล ชาวไอริช ตำแหน่งกองกลางตัวรุก เล่นให้กับสโมสรฟุตบอลโบลตันวอนเดอเรอส์เป็นสโมสรสุดท้าย

**อ้างอิง**
หมวดหมู่:บุคคลที่เกิดในปี พ.ศ. 2529
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชาวไอริช
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลแมนเชสเตอร์ซิตี
หมวดหมู่:ผู้เล่นสโมสรฟุตบอลแอสตันวิลลา
หมวดหมู่:ผู้เล่นสโมสรฟุตบอลโบลตันวอนเดอเรอส์
หมวดหมู่:กองกลางฟุตบอล
หมวดหมู่:ผู้เล่นสโมสรฟุตบอลนิวคาสเซิลยูไนเต็ด
หมวดหมู่:ผู้เล่นสโมสรฟุตบอลสโตกซิตี
หมวดหมู่:บุคคลจากคอร์ก
น้ำมันดอกทานตะวัน

น้ำมันดอกทานตะวัน
น้ำมันทานตะวัน เป็นน้ำมันไม่ระเหยที่สกัดจากเมล็ดทานตะวัน น้ำมันทานตะวันเป็นที่นิยมใช้ในอาหารอย่างน้ำมันทอด และในสูตรเครื่องสำอางที่ทำให้ผิวนวล น้ำมันดอกทานตะวันมีการผลิตเชิงอุตสาหกรรมครั้งแรกในปี ค.ศ. 1835 ในจักรวรรดิรัสเซีย แหล่งผลิตน้ำมันทานตะวันที่ใหญ่ที่สุดในโลกในขณะนี้ คือประเทศยูเครนและประเทศรัสเซีย

**อ้างอิง**

**แหล่งข้อมูลอื่น**
http://www.sunflowernsa.com/all-about/default.asp?contentID=41- http://journeytoforever.org/biofuel_library/oilpress.html
หมวดหมู่:น้ำมันประกอบอาหาร
หมวดหมู่:น้ำมันพืช
การีม เอล อาห์มาดี

การีม เอล อาห์มาดี อาร์รูซี (อาหรับ: كريم الأحمدي) เกิดเมื่อวันที่ 27 มกราคม ค.ศ. 1985 ที่เมือง เอนสเกเด ประเทศเนเธอร์แลนด์ เป็นนักฟุตบอล ชาวโมร็อกโก เล่นในตำแหน่งกองกลางตัวรับ ให้กับสโมสร อัลอิตติฮัต ในซาอุดีอาระเบีย

**อ้างอิง**
หมวดหมู่:บุคคลที่เกิดในปี พ.ศ. 2528
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชาวโมร็อกโก
หมวดหมู่:กองกลางฟุตบอล
หมวดหมู่:ผู้เล่นไฟเยอโนร์ด
หมวดหมู่:ผู้เล่นสโมสรฟุตบอลแอสตันวิลลา
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในแอฟริกาคัพออฟเนชันส์ 2019
หมวดหมู่:บุคคลจากจังหวัดโอเฟอไรส์เซิล
หมวดหมู่:ชาวโมร็อกโกเชื้อสายดัตช์
ชาร์ล อึนซอกบียา

ชาร์ล อึนซอกบียา (Charles N'Zogbia) เกิดเมื่อวันที่ 28 พฤษภาคม ค.ศ. 1986 เป็นนักฟุตบอลชาวฝรั่งเศส เล่นให้กับสโมสรฟุตบอลแอสตันวิลลาในพรีเมียร์ลีก ในตำแหน่งปีกหรือกองกลางตัวรุก

**อ้างอิง**
หมวดหมู่:บุคคลที่เกิดในปี พ.ศ. 2529
หมวดหมู่:บุคคลที่ยังมีชีวิตอยู่
หมวดหมู่:กองกลางฟุตบอล
หมวดหมู่:นักฟุตบอลชาวฝรั่งเศส
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลนิวคาสเซิลยูไนเต็ด
หมวดหมู่:ผู้เล่นสโมสรฟุตบอลวีแกนแอทเลติก
หมวดหมู่:ผู้เล่นสโมสรฟุตบอลแอสตันวิลลา
หมวดหมู่:บุคคลจากจังหวัดแซน-มารีตีม
การทำลายป่าในประเทศกัมพูชา

ไฟล์:Seasonal flooding in Thailand and Cambodia 2002 October 9.jpg|thumb|right|ผลของการทำลายป่าไม้และปัญหาน้ำท่วมที่ตามมาซึ่งเห็นได้จากภาพถ่ายดาวเทียม
ไฟล์:Koh Kong logging.JPG|thumb|right|การทำลายป่าอย่างผิดกฎหมายในเทือกเขาบรรทัด จังหวัดเกาะกง กัมพูชา
การทำลายป่าเป็นปัญหาสำคัญประการหนึ่งของกัมพูชา ทั้งนี้ กัมพูชาเป็นประเทศหนึ่งที่มีอัตราการสูญเสียป่าไม้สูงมาก โดยเป็นอันดับสามของโลกรองจากไนจีเรียและเวียดนาม ตามรายงานของอาหารและเกษตรกรรมขององค์การสหประชาชาติใน พ.ศ. 2548 พื้นที่ป่าของกัมพูชาลดลงเรื่อยๆ อย่างต่อเนื่อง จากกว่า 70% ใน พ.ศ. 2513 เหลือ 3.1% ใน พ.ศ. 2550 สูญเสียพื้นที่ป่าของกัมพูชาอยู่ในระดับอันตราย ในภาพรวม กัมพูชามีพื้นที่ป่าปฐมภูมิ 25,000 ตารางกิโลเมตรใน พ.ศ. 2533 จนน้อยกว่า 3,220 ตารางกิโลเมตรใน พ.ศ. 2537.

**อ้างอิง**

**แหล่งข้อมูลอื่น**
  Community Forestry International - Oddar Meancheay-  FAO - Community Forestry Development in Northwestern Cambodia date=2007-08-13 
หมวดหมู่:สิ่งแวดล้อมของประเทศกัมพูชา
สังขยา (อาหารนึ่ง)

สังขยา หรือที่เรียกในภาษามลายูว่า เซอรีกายาหรือกายา (kaya, seri kaya; matamis sa bao, matamis na bao, kalamay-hati; ภาษาจีนฮกเกี้ยน: 咖吔 ka-iā) เป็นขนมนึ่งทำจากกะทิและน้ำตาล พบในเอเชียตะวันออกเฉียงใต้หลายประเทศ

**อินโดนีเซีย มาเลเซีย และสิงคโปร์**
กายาหรือเซอรีกายา (มาจากคำว่าร่ำรวยในภาษามลายู) เป็นขนมที่ทำจาก กะทิ ไข่เป็ดหรือไข่ไก่ ซึ่งขยำให้เข้ากันด้วยใบเตย ปรุงรสหวานด้วยน้ำตาล  มีจุดกำเนิดในเอเชียตะวันออกเฉียงใต้เพราะใช้เครื่องปรุงที่พบมาในท้องถิ่นคือน้ำตาลมะพร้าวและใบเตย ปรุงให้สุกด้วยการนึ่ง สุกแล้วแข็ง นิยมใช้แต่งหน้าข้าวเหนียวแบบข้าวเหนียวสังขยาของไทย ในมาเลเซียใส่สีกายาเป็นสีเขียวเรียก ปูลุตเซอรีกายา หรือ เซอรีมูกา ในอินโดนีเซียทำกายาหน้าสีน้ำตาลอย่างสีไข่ เรียก เกอตันเซอรีกายา หรือนึ่งในผลฟักทอง เรียก เซอรีกายาลาบูกูนิง สังขยาอย่างหลังนี้แพร่หลายในหมู่ชาวย่าหยาที่เป็นลูกผสมระหว่างจีนกับมลายู

**ไทย**
สังขยาฟักทอง
สังขยาในไทยเป็นขนมที่จัดอยู่ในกลุ่มที่ได้รับอิทธิพลจากโปรตุเกส นิยมรับประทานกับข้าวเหนียว หรือใส่ในฟักทอง เผือกหรือมะพร้าว แล้วนำไปนึ่ง เป็นคนละชนิดกับสังขยาที่ปรุงด้วยการกวนและมักกินกับขนมปัง

**อ้างอิง**

**แหล่งข้อมูลอื่น**
  Famous Thai Dishes date=2015-02-05  including photos of Thai sangkhaya desserts
หมวดหมู่:อาหารนึ่ง
หมวดหมู่:ของหวานมาเลเซีย
หมวดหมู่:ของหวานสิงคโปร์
หมวดหมู่:ของหวานอินโดนีเซีย
หมวดหมู่:อาหารกัมพูชา
อเมริกา (วงดนตรี)

อเมริกา เป็นกลุ่มดนตรีโฟล์กร็อกสัญชาติอังกฤษ-อเมริกันที่มีชื่อเสียงในช่วงทศวรรษ 1970 สมาชิกชุดเริ่มแรกประกอบด้วย เจอร์รี เบคลีย์, ดีวีย์ บันเนล และแดน พีก ทั้งสามเป็นเด็กวัยรุ่นที่เกิดจากพ่อเป็นทหารในฐานทัพอากาศอเมริกันในลอนดอน กับแม่ชาวอังกฤษ และเป็นเพื่อนเรียนชั้นมัธยมด้วยกันที่มณฑลฮาร์ทฟอร์ดเชอร์
เบคลีย์, พีก และบันเนล ร่วมกันเล่นดนตรีตั้งแต่ปี 1970 ขณะมีอายุ 18 ปี โดยเป็นวงทริโอเครื่องดนตรีสามชิ้น ได้รับอิทธิพลจากวงครอสบี, สติลส์, แนช แอนด์ ยัง ผลงานอัลบัมแรกใช้ชื่อ America เช่นเดียวกับชื่อวง ประสบความสำเร็จขึ้นถึงอันดับหนึ่งของนิตยสารบิลบอร์ด 
อเมริกาประสบความสำเร็จในช่วงปี 1971 ถึง 1979 โดยได้จอร์จ มาร์ติน อดีตโปรดิวเซอร์ของเดอะบีทเทิลส์เป็นผู้ดูแลการผลิตมาตั้งแต่อัลบัมชุดที่สาม จนกระทั่งแดน พีก หนึ่งในสมาชิกหลักลาออกจากวงไปในปี 1977  ผลงานของวงในช่วงนี้ของวง มักตั้งชื่ออัลบัมนำหน้าด้วยตัว "เอช" (H) หลังจากนั้นผลงานของวงกลับไม่ประสบความสำเร็จ แต่ยังรวมกลุ่มกับนักดนตรีอาชีพออกแสดงสดอย่างสม่ำเสมอ 

**อ้างอิง**

**แหล่งข้อมูลอื่น**
 Official America Homepage-  Photos of America - Gerry and Dewey- Official America page at Burgundy Records date=2007-01-29 - Official America fan page- America Blog page
หมวดหมู่:กลุ่มดนตรีร็อกสัญชาติอังกฤษ
หมวดหมู่:กลุ่มดนตรีร็อกสัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2513
หมวดหมู่:ผู้ที่ได้รับรางวัลแกรมมี
หมวดหมู่:ศิลปินสังกัดวอร์เนอร์บราเธอร์สเรเคิดส์
หมวดหมู่:ศิลปินสังกัดแคปิตอลเรเคิดส์
หมวดหมู่:วงกลุ่มสาม
หมวดหมู่:กลุ่มดนตรีจากลอนดอน
แม่แบบ:เหตุการณ์ปัจจุบัน/2555 พฤศจิกายน 24

* องค์การพิทักษ์สยาม นำโดยพล.อ.บุญเลิศ แก้วประสิทธิ์ (เสธอ้าย) ชุมนุมขับไล่รัฐบาลของนางสาวยิ่งลักษณ์ ชินวัตร ครั้งที่ 2 โดยเริ่มในเวลา 09.01 น. และประกาศสลายการชุมนุมเวลา 17.20 น.( ข่าวสด)
}
หมวดหมู่:ซิตคอม

ซิตคอม (ละครหรรษา) เป็นสุขนาฏกรรมประเภทหนึ่งที่เดิมคิดขึ้นสำหรับเป็นรายการวิทยุ ปัจจุบันพบเห็นได้ทั่วไปแต่ไม่เฉพาะในโทรทัศน์
หมวดหมู่:รายการสุขนาฏกรรมทางโทรทัศน์
หมวดหมู่:ประเภทสุขนาฏกรรม
บุญเลิศ แก้วประสิทธิ์

พลเอก บุญเลิศ แก้วประสิทธิ์ อดีตนายทหาร และนักการเมือง สมาชิกพรรคประชาธิปัตย์, อดีตประธานมูลนิธิศิษย์เก่าโรงเรียนเตรียมทหาร, อดีตประธานคณะที่ปรึกษากองทัพบก, อดีตนายทหารราชองครักษ์พิเศษ อดีตตุลาการศาลทหารสูงสุด อดีตรองประธานราชตฤณมัยสมาคม และประธานองค์การพิทักษ์สยาม

**ประวัติ**
พล.อ. บุญเลิศ แก้วประสิทธิ์ หรือ เสธ.อ้าย เกิดเมื่อวันที่ 19 กุมภาพันธ์ พ.ศ. 2485 ที่อำเภอท่าหลวง จังหวัดลพบุรี 
พล.อ. บุญเลิศ สมรสกับนางธิดา แก้วประสิทธิ์ มีบุตรด้วยกัน 2 คนคือ 
# พ.ท.หญิง จิตรลดา แก้วประสิทธิ์ ผู้ช่วยนายทหารคนสนิทปลัดกระทรวงกลาโหม
# นายบรรดาล แก้วประสิทธิ์

**การศึกษา**
นักเรียนเตรียมทหารรุ่นที่ 1 พ.ศ. 2503 (รุ่นเดียวกับพล.อ. สุรยุทธ์ จุลานนท์)
*นักเรียนนายร้อยพระจุลจอมเกล้า รุ่นที่ 12 พ.ศ. 2508

**ประวัติการทำงาน**

**รับราชการทหาร**
พล.อ. บุญเลิศ แก้วประสิทธิ์ เคยดำรงตำแหน่ง ประธานคณะที่ปรึกษากองทัพบก นายทหารราชองครักษ์พิเศษ ตุลาการศาลทหารสูงสุด รองประธานราชตฤณมัยสมาคมและประธานองค์การพิทักษ์สยาม 
ในช่วงปี พ.ศ. 2520 พล.อ. บุญเลิศ ซึ่งขณะนั้นมียศเป็นพันตรี  ได้เข้าร่วมในกบฏ 26 มีนาคม พ.ศ. 2520 ที่มี พล.อ. ฉลาด หิรัญศิริ เป็นแกนนำในการล้มรัฐบาลของนายธานินทร์ กรัยวิเชียร ที่มาจากการแต่งตั้งของคณะปฏิรูปการปกครองแผ่นดินของ พล.ร.อ. สงัด ชลออยู่ อย่างไรก็ตามการก่อรัฐประหารครานั้นไม่ได้ประสบความสำเร็จ

**การเมือง**
นับจากวันนั้นเป็นเวลาหลายปีที่ พล.อ. บุญเลิศ แก้วประสิทธิ์ ห่างหายจากสารบททางการเมือง แต่ในวันที่ 16 มิถุนายน พ.ศ. 2555 ชื่อของพล.อ. บุญเลิศ แก้วประสิทธิ์ได้กลับมามีบทบาททางการเมืองอีกครั้ง ในฐานะประธานองค์การพิทักษ์สยาม ที่ประกาศเสียงดังฟังชัดว่าจะเป็นแกนนำมวลชนชุมนุมใหญ่ขับไล่รัฐบาลยิ่งลักษณ์ ชินวัตร ดีเดย์วันที่ 24 พฤศจิกายนนี้ โดยมี "ธง" นำประเทศไทยย้อนเวลาไปสู่การ "แช่แข็ง" นักการเมืองไม่ให้มายุ่งกับการปฏิรูปประเทศเป็นเวลาอย่างน้อย 2 ปี
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 พล.อ. บุญเลิศได้เป็นผู้สมัครรับเลือกตั้งแบบบัญชีรายชื่อ ของพรรคประชาธิปัตย์ ในลำดับที่ 26

**นายกสมาคมมวยสากลสมัครเล่นแห่งประเทศไทย**
นอกจากนี้แล้ว พล.อ. บุญเลิศ แก้วประสิทธิ์ ยังดำรงตำแหน่งนายกสมาคมมวยสากลสมัครเล่นแห่งประเทศไทยด้วย ซึ่งนับเป็นการดำรงตำแหน่งในช่วงที่สำคัญที่ทางไทยมีปัญหาบาดหมางกับทางสหพันธ์มวยสากลสมัครเล่นนานาชาติ หรือไอบ้า จนเกือบจะถูกตัดสิทธิให้เข้าร่วมแข่งขันในกีฬาโอลิมปิก และถูกให้ออกจากสมาชิกสหพันธ์ฯ ซึ่งในการแข่งขันโอลิมปิก 2012 ที่กรุงลอนดอน พล.อ. บุญเลิศ ได้ประกาศไว้ว่าหากนักกีฬาไทยไม่อาจคว้าเหรียญทองมาได้ จะลาออกจากตำแหน่ง ซึ่งต่อมาก็ไม่มีใครสามารถคว้าเหรียญทองมาได้จริง (ที่ประสบความสำเร็จสูงสุด คือ แก้ว พงษ์ประยูร ที่ได้เหรียญเงินในรุ่นไลต์ฟลายเวต) พล.อ. บุญเลิศ ก็ได้ลาออกจริงตามที่ได้ให้วาจาไว้

**เครื่องราชอิสริยาภรณ์**

**เครื่องราชอิสริยาภรณ์ไทย**
254225192523

**ต่างประเทศ**
 เวียดนามใต้ :
** พ.ศ. 2512 – 80x80px แกลแลนทรี่ครอส ประดับดาวทอง
**พ.ศ. 2511 – 80x80px เหรียญรณรงค์เวียดนาม- USA :
** พ.ศ. 2512 – 80x80px เหรียญซิลเวอร์สตาร์

**อ้างอิง**
หมวดหมู่:บุคคลจากอำเภอท่าหลวง
หมวดหมู่:ทหารบกชาวไทย
หมวดหมู่:องค์การพิทักษ์สยาม
หมวดหมู่:บุคคลจากโรงเรียนนายร้อยพระจุลจอมเกล้า
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:พรรคมหาชน
หมวดหมู่:นักการเมืองพรรคประชาธิปัตย์
หมวดหมู่:ทหารในสงครามเวียดนาม
เซนต์แคเทอรีนส์

เซนต์แคเทอรีนส์ (St. Catharines) เป็นเมืองใหญ่อันดับ 6 ในรัฐออนแทรีโอ ประเทศแคนาดา มีประชากร 131,400 คน (ค.ศ. 2011) ขณะที่มหานครมีประชากร 392,184 คน เมืองตั้งอยู่ทางในเซาเทิร์นออนแทรีโอ ทางตอนใต้ของเมืองโทรอนโท 51 กม. ทางตอนใต้ของทะเลสาบออนแทรีโอ ตั้งอยู่ทางตอนเหนือของปากทางเข้าคลองเวลแลนด์ เมืองเซนต์แคเทอรีนส์ได้รับฉายาว่า เมืองสวน เนื่องจากมีพื้นที่สวนและทางเดิน 1,000 เอเคอร์ (4 ตร.กม.)

**อ้างอิง**
หมวดหมู่:เมืองในรัฐออนแทรีโอ
ช่องแคบไต้หวัน

ช่องแคบไต้หวัน (Taiwan Strait) เป็นช่องแคบระหว่างมณฑลฝูเจี้ยนของประเทศจีนกับเกาะไต้หวัน เชื่อมทะเลจีนตะวันออกกับทะเลจีนใต้ มีความกว้างราว 180 กม. (110 ไมล์) ส่วนแคบสุดมีความกว้างราว 130 กม. (81 ไมล์)

**อ้างอิง**

ไต้หวัน
ไต้หวัน
ไต้หวัน
ไต้หวัน
หมวดหมู่:ทะเลจีนตะวันออก
หมวดหมู่:ทะเลจีนใต้
หมวดหมู่:ช่องแคบนานาชาติ
มังคาลอร์

ศาลาว่าการเมืองมังคาลอร์
มังคาลอร์ (Mangalore) เป็นเมืองท่าทางทะเลในรัฐกรณาฏกะ ประเทศอินเดีย ตั้งอยู่ทางตะวันตกเฉียงใต้ของรัฐทางตอนใต้ของประเทศ ห่างจากเมืองเบงคลูรูเมืองหลวงของรัฐ ไปทางทิศตะวันตก 350 กม. (220 ไมล์) 
โปรตุเกสได้เข้ายึดครองเมืองนี้ในคริสต์ศตวรรษที่ 16 ต่อมาใน ค.ศ. 1763 ไฮเดอร์ อาลีแห่งอาณาจักรไมซอร์ได้เข้ายึดครอง ตามมาด้วยการยึดครองของอังกฤษใน ค.ศ. 1783

**ภูมิศาสตร์**

**ภูมิอากาศ**
หมวดหมู่:เมืองในรัฐกรณาฏกะ
ปัฟโลดาร์

ปัฟโลดาร์ (Павлодар / Pavlodar; Павлода́р) เป็นเมืองทางตะวันออกเฉียงเหนือของประเทศคาซัคสถาน ตั้งอยู่บนฝั่งขวาของแม่น้ำอีร์ติช ห่างจากกรุงอัสตานาไปทางทิศตะวันออกเฉียงเหนือประมาณ 350 กิโลเมตร จากข้อมูล ค.ศ. 2010 เมืองนี้มีประชากร 331,710 คน

**อ้างอิง**
หมวดหมู่:เมืองในประเทศคาซัคสถาน
ปาวีอา

ปาวีอา (Pavia It-Pavia.ogg; ลอมบาร์ด Pavia;  Ticinum) เป็นเมืองและเทศบาลทางตอนใต้-ตะวันตกของแคว้นลอมบาร์เดีย ทางตอนเหนือของประเทศอิตาลี อยู่ทางตอนใต้ของมิลานราว 35 กม. (22 ไมล์) บนฝั่งแม่น้ำตีชีโน ใกล้จุดรวมกับแม่น้ำโป ปาวีอาเป็นเมืองหลวงของจังหวัดชื่อเดียวกัน มีประชากรราว 71,000 คน มีการผลิตภัณฑ์จากเกษตรกรรม เช่น ไวน์ ข้าว ธัญพืช สินค้าประจำวัน 
เมืองนี้ถือกำเนิดจากการเป็นชุมชนที่อาศัยของชาวโรมัน ต่อมาในคริสต์ศตวรรษที่ 5 ถูกปล้นทำลายโดยชาวฮั่นและชาวกอท ตกอยู่ภายใต้การปกครองของตระกูลวิสกอนตีประมาณ ค.ศ. 1359 และกลายเป็นนครรัฐที่สำคัญของอิตาลี

**อ้างอิง**
หมวดหมู่:เมืองในแคว้นลอมบาร์เดีย
หมวดหมู่:เมืองหลวงเก่าของอิตาลี
กีเซิน

กีเซิน (Gießen) เป็นเมืองในรัฐเฮ็สเซิน ประเทศเยอรมนี มีประชากรราว 76,000 คน ซึ่งมีนักศึกษามหาวิทยาลัยราว 24,000 คน เมืองนี้มาจากชื่อเดิม Giezzen ซึ่งได้ถูกกล่าวถึงครั้งแรกในปี ค.ศ. 1197 ที่บรรยายถึงตำแหน่งเมืองระหว่างแม่น้ำ ทะเลสาบ และธารน้ำ หลาย ๆ สาย มีแม่น้ำสายใหญ่ผ่านคือแม่น้ำลาน ซึ่งแบ่งเมืองเป็น 2 ฝั่ง เมืองอยู่ห่างจากเมืองแฟรงก์เฟิร์ตไปทางทิศเหนือ 50 กม.
หมวดหมู่:เมืองในประเทศเยอรมนี
หมวดหมู่:รัฐเฮ็สเซิน
แม่แบบ:เหตุการณ์ปัจจุบัน/2555 พฤศจิกายน 25

* เวลา 09.30 น. เริ่มการอภิปรายไม่ไว้วางใจรัฐบาลของนางสาวยิ่งลักษณ์ ชินวัตร ( mthai news)- เพลงกังนัมสไตล์กลายเป็นเพลงที่มียอดผู้ชมมากที่สุดในเว็บไซด์ยูทูบแทนเพลงของจัสติน บีเบอร์ ( mthai news) ( ไทยรัฐ)
}
ฤดูที่ฉันเหงา

ฤดูที่ฉันเหงา (Love in the Rain) เป็นภาพยนตร์ไทย แนวโรแมนติก-คอมเมดี ผลงานชิ้นที่ 2 ของ วรเวช ดานุวงศ์

**นักแสดง**
 โทนี่ รากแก่น รับบท เดซี่- นารา เทพนุภา รับบท นารา- จินตนัดดา ลัมะกานนท์ รับบท แจน- เฉลิมพล ทิฆัมพรธีรวงศ์ รับบท คุง- วรเวช ดานุวงศ์ รับบท นักกีตาร์ขี้เหงา- ธนา สุทธิกมล รับบท แจ็ก
*ค่อม ชวนชื่น รับบท น้าอะตอม

**เพลงประกอบ**
ฤดูที่ฉันเหงา แดน วรเวช feat. แป้งโกะ
*ฤดูที่ฉันเหงา คิว ฟลัวร์ feat. โต๋ ศักดิ์สิทธิ์
*ฟ้าสีเทา  แดน วรเวช
*รักแท้ได้แค่ส่งไป  แดน วรเวช
*ให้ฉันมีเธอนานๆ  ดาต้า ดรัลชรัส ศุขีวิริยะ
*คู่กัน scrubb

**รางวัล**

**อ้างอิง**

**แหล่งข้อมูลอื่น**
  official fan page ฤดูที่ฉันเหงา-  official fan page เลเซอร์แคท- ฤดูที่ฉันเหงา (2013)
หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2556
หมวดหมู่:ภาพยนตร์โดยสหมงคลฟิล์ม
หมวดหมู่:ภาพยนตร์โดยเลเซอร์แคท
หมวดหมู่:ภาพยนตร์รักไทย
หมวดหมู่:ภาพยนตร์ตลกไทย
แม่แบบ:กล่องข้อมูล การปะทุภูเขาไฟ/doc

This infobox is meant to be used on pages about volcanic eruptions and on the sections of articles about a volcano about an eruption, but not as the main template on the pages of the volcanoes themselves (for that, use Infobox mountain). The completely expanded form of the template is as follows:
Here is an example usage:
created with this source:
This template can also be used inside an article, in a section dedicated to an important volcanic eruption. In these cases, the volcano, location, coordinates, and map should be left out, as they are redundant to the main article infobox (presumably Template:Infobox mountain). For instance:
Source:
หมวดหมู่:แม่แบบกล่องข้อมูลธรณีวิทยา
แผนบางกอก

แผนบางกอก (Bangkok Plot) เป็นชื่อเรียกแผนการต่อต้านพระนโรดม สีหนุแห่งกัมพูชาของกลุ่มเขมรฝ่ายขวาได้แก่ ซ็อม ซารี เซิง งอกทัญ ดาบ ฌวน โดยคาดว่ามีรัฐบาลไทยและเวียดนามใต้อยู่เบื้องหลังและมีสหรัฐเข้ามาเกี่ยวข้อง จากข้อมูลของฝ่ายพระนโรดม สีหนุ กล่าวว่ามีการวางแผนรัฐประหารโดยใช้กองทหารเขมรเสรีของเซิง งอกทัญ
พระนโรดม สีหนุทรงทราบรายละเอียดของแผนการนี้เมื่อ 21 กุมภาพันธ์ พ.ศ. 2502 เกี่ยวกับปฏิบัติการทางทหารของดาบฌวน ดาบฌวนพยายามหลบหนี แต่ถูกจับได้ เขาถูกสอบสวนและเสียชีวิตก่อนจะถูกสัมภาษณ์ สีหนุกล่าวหาในภายหลังว่า ลน นล รัฐมนตรีว่าการกระทรวงกลาโหมในขณะนั้นเป็นผู้ยิงเพื่อหยุดยั้งการก่อรัฐประหาร
ภาพของศพของดาบฌวนได้มีการเผยแพร่ในพนมเปญส่วนผู้ที่ถูกกล่าวหาอีกคนหนึ่งคือ ซ็อม ซารี หายสาบสูญไปใน พ.ศ. 2505 ส่วนเซิง งอกทัญนั้นได้มีส่วนร่วมในการรัฐประหาร พ.ศ. 2513 ที่นำโดยลน นล ก่อนจะเกิดความขัดแย้งกันเองจนต้องไปลี้ภัยในเวียดนามใต้ พี่ชายของดาบฌวนคือ ซลัต เปียวถูกประหารชีวิตในคดีนี้ด้วย
เมื่อพระนโรดม สีหนุหันไปสนใจงานทางด้านการกำกับภาพยนตร์ ได้นำเรื่องนี้ไปเป็นโครงเรื่องของภาพยนตร์เรื่องเงามืดเหนือปราสาท (Shadow over Angkor) โดยสรุปว่าเหตุการณ์นี้เกิดขึ้นเพราะสหรัฐอเมริกาต้องการโค่นล้มระบอบการปกครองของพระองค์ เพราะพระองค์ไปสถาปนาความใกล้ชิดกับสาธารณรัฐประชาชนจีน

**อ้างอิง**
Shadow Over Angkor on YouTube
หมวดหมู่:ประวัติศาสตร์กัมพูชา
หมวดหมู่:พ.ศ. 2502
หมวดหมู่:การเมืองกัมพูชา
หมวดหมู่:ความพยายามรัฐประหาร
ฤดูพายุไซโคลนภูมิภาคออสเตรเลีย พ.ศ. 2555–2556

ฤดูพายุไซโคลนภูมิภาคออสเตรเลีย พ.ศ. 2555-2556 เป็นฤดูกาลปัจจุบันซึ่งยังมีการก่อตัวของพายุหมุนเขตร้อน โดยจะเริ่มนับในวันที่ 1 พฤศจิกายน พ.ศ. 2555 และไปสิ้นสุดในวันที่ 30 เมษายน พ.ศ. 2556 
แผนปฏิบัติงานพายุไซโคลนเขตร้อนในภูมิภาคถูกกำหนดเป็น "ปีพายุหมุนเขตร้อน" แยกจาก "ฤดูพายุหมุนเขตร้อน" โดย "ปีพายุหมุนเขตร้อน" เริ่มในวันที่ 1 กรกฎาคม พ.ศ. 2555 และไปสิ้นสุดในวันที่ 30 มิถุนายน พ.ศ. 2556
ขอบเขตของภูมิภาคออสเตรเลียจะอยู่ที่พิ้นที่ตอนใต้ของเส้นศูนย์สูตร ทางตะวันออก 90°ตะวันออก และทางตะวันตกของ 160°ตะวันออก ซึ่งครอบคลุมออสเตรเลีย, ปาปัวนิวกินี, หมู่เกาะโซโลมอน, ติมอร์-เลสเต และภาคใต้ของอินโดนีเซีย
พายุหมุนเขตร้อนในบริเวณนี้จะถูกตรวจสอบโดย ศูนย์เตือนภัยไซโคลนเขตร้อน (TCWCs) : ศูนย์อุตุนิยมวิทยาแห่งออสเตรเลียในเพิร์ท, ดาร์วิน และบริสเบน ; TCWC จาการ์ตาในอินโดนีเซีย ; TCWC พอร์ตมอร์สบีในปาปัวนิวกินี ศูนย์ร่วมการเตือนภัยไต้ฝุ่น จะใช้การเตือนภัยอย่างไม่เป็นทางการสำหรับภูมิภาค โดยดีเปรสชันเขตร้อนทางตะวันตกของ 145°ตะวันออก จะมีการกำหนดหมายเลข และเติม "S" ต่อท้าย และเติม "P" ต่อท้าย เมื่อมีพายุทางตะวันออกของ 145°ตะวันออก

**พายุ**

**ไซโคลนเขตร้อนฟรีด้า**

**ไซโคลนเขตร้อนมิทเชล**

**ไซโคลนเขตร้อนกำลังแรงนาเรล**

**บริเวณความกดอากาศต่ำเขตร้อน**

**รายชื่อพายุที่เกิดขึ้น**

**TCWC จาการ์ตา**
TCWC จาการ์ตา จะกำหนดชื่อของพายุไซโคลนเขตร้อนจากเส้นศูนย์สูตรที่ระยะ 11°ใต้ ถึง 135°ตะวันออก
เมื่อดีเปรสชันทวีความรุนแรงเป็นไซโคลนเขตร้อนในพื้นที่รับผิดชอบของ TCWC จาการ์ตา ศูนย์ก็จะเป็นผู้กำหนดชื่อของพายุจากรายการ โดยชื่อต่อไปที่จะถูกใช้ต่อไปคือ บากุง

**TCWC พอร์ตมอร์สบี**
ถ้าพายุไซโคลนเขตร้อนพัฒนาขึ้นในตอนเหนือของ 11°ใต้ ระหว่าง 151°ตะวันออกถึง 160°ตะวันออก TCWC พอร์ตมอร์สบี จะเป็นผู้ประกาศใช้ชื่อพายุ โดยพายุบริเวณนี้จะก่อตัวได้ยากมากโดยครั้งล่าสุดที่มีการก่อตัวและพัฒนาของพายุคือเมื่อปี พ.ศ. 2550

**ศูนย์อุตุนิยมวิทยา**
ตั้งแต่ปี พ.ศ. 2551-52 มีเพียงหนึ่งรายชื่อที่ศูนย์อุตุนิยมวิทยาเป็นผู้ประกาศใช้ อย่างไรก็ตามศูนย์อุตุนิยมวิทยาแห่งออสเตรเลียยังคงทำงานอยู่ในเมืองต่างๆ คือ เพิร์ท, ดาร์วิน และบริสเบน โดยมีหน้าที่ตรวจสอบพายุไซโคลนเขตร้อนที่ก่อตัวทั้งหมดในภูมิภาคออสเตรเลีย และออกคำแนะนำพิเศษให้ทั้งพื้นที่รับผิดชอบของ TCWC จาการ์ตาหรือ TCWC พอร์ตมอร์สบี โดยชื่อต่อไปที่จะถูกใช้ต่อไปคือ มิทเชล

**อ้างอิง**
  ศูนย์ร่วมการเตือนภัยไต้ฝุ่น (JTWC) date=2010-03-01 .-  ศูนย์อุตุนิยมวิทยาแห่งออสเตรเลีย (TCWC's เพิร์ท, ดาร์วิน & บริสเบน) date=2009-11-12 .-  ศูนย์เตือนภัยไซโคลนเขตร้อนจาการ์ตา date=2008-06-26 .-  องค์การอุตุนิยมวิทยาโลก
หมวดหมู่:ฤดูพายุหมุนเขตร้อน
อรัชมน รัตนวราหะ

อรัชมน รัตนวราหะ เตย เกิดเมื่อวันที่ 20 สิงหาคม พ.ศ. 2527  เป็นนักแสดงชาวไทย

**การศึกษา**
 ปริญญาตรี สาขาประชาสัมพันธ์ คณะวารสารศาสตร์และสื่อสารมวลชน มหาวิทยาลัยธรรมศาสตร์- ปริญญาโท สาขาการจัดการ  คณะบริหารธุรกิจ มหาวิทยาลัยกรุงเทพธนบุรี- ปริญญาเอก บริหารธุรกิจดุษฎีบัณฑิต (การบริหารธุรกิจ) มหาวิทยาลัยกรุงเทพธนบุรี

**ชีวิตส่วนตัว**
ปัจจุบันอรัชมนสมรสกับ อธิรัฐ รัตนเศรษฐ รัฐมนตรีช่วยว่าการกระทรวงคมนาคม บุตรชายคนโตของนาย วิรัช รัตนเศรษฐ ประธานวิปรัฐบาลและ ส.ส. บัญชีรายชื่อ พรรคพลังประชารัฐ และมีบุตรชายด้วยกัน 1 คน

**การเมือง**
ในการเลือกตั้ง พ.ศ. 2566 พรรคพลังประชารัฐมีกำหนดส่งอรัชมนเป็นผู้สมัคร ส.ส. ในพื้นที่อำเภอพิมายและอำเภอชุมพวง จังหวัดนครราชสีมา

**ผลงาน**

**ละคร**
 ละครโทรทัศน์ทั้งหมดด้านล่างนี้ออกอากาศทาง สถานีวิทยุโทรทัศน์ไทยทีวีสีช่อง 3
2548 
บันทึกจาก(ลูก)ผู้ชาย 
อรัชมน (น้ำตาล)
2558 
ห้องหุ่น 
พรรณี (หุ่นนางพยาบาล) 
2559 
วิมานเมขลา 
ครูปริม (รับเชิญ)- ละครโทรทัศน์ทั้งหมดด้านล่างนี้ออกอากาศทาง สถานีโทรทัศน์สีกองทัพบกช่อง 7
2548 
เสน่ห์รักนางซิน
วีลี 
2551 
ศัตรูคู่ขวัญ 
สุทธิดา 
2552 
นิทานทะลุมิติ  ตอน พรายน้ำ 

2554
ป่านางเสือ
จันจิรา 
2555 
ปิ่นอนงค์ 
จินตนา 
ป่านางเสือ 2
จันจิรา 
2557
ยมบาลเจ้าขา (ละครชุด) 
รับเชิญตอน คำเตือนจากนรก 
วัยมันพันธุ์อสูร (ละครชุด)
ยศสินี - ละครโทรทัศน์ทั้งหมดด้านล่างนี้ออกอากาศทาง สถานีวิทยุโทรทัศน์กองทัพบกช่อง 5
2550 
วีรชนคนกล้าแห่งสยาม  ตอน พระเจ้าพรหมมหาราช 
พระชายาแก้วสุภา
2552 
เซน...สื่อรักสื่อวิญญาณ
นุ่น (รับเชิญตอน ห้องพัก 306)
2554
เซน...สื่อรักสื่อวิญญาณ 
พ.ญ. วรรณ (รับเชิญตอน หมอมัจจุราช) - ละครโทรทัศน์ทั้งหมดด้านล่างนี้ออกอากาศทาง ไอทีวี
2548 
คนทะเล 
ราตรี 
2549 
นรสิงห์ 
รับเชิญ 
อนันตาลัย 
รับเชิญ 
โรบอทน้อย หัวใจเพชร 

**ภาพยนตร์ **
 Crazy in Thailand ลงโรงฉายที่ประเทศอินโดนีเซีย

**พิธีกร**
 รายการ Nine intrend คนรุ่นใหม่หัวใจ IT

**มิวสิกวีดีโอ**
 เพลงฉันกำลังเป็นตัวแทนของใครหรือเปล่า ของพี สะเดิด- เพลงคำตอบสุดท้าย ของ airborne

**อ้างอิง**

**แหล่งข้อมูลอื่น**
 aratchamon
หมวดหมู่:สกุลรัตนเศรษฐ
หมวดหมู่:คู่สมรสของนักการเมืองไทย
หมวดหมู่:นักแสดงหญิงชาวไทย
หมวดหมู่:บุคคลจากคณะวารสารศาสตร์และสื่อสารมวลชน มหาวิทยาลัยธรรมศาสตร์
อูนอูนเอนเนียม

อูนอูนเอนเนียม (Ununennium) เป็นธาตุที่มีเลขอะตอมเท่ากับ 119 และมีสัญลักษณ์ Uue 
"อูนอูนเอนเนียม" เป็นชื่อชั่วคราวในระบบ IUPAC (บางตำราอ่านว่า "อูนันเอนเนียม")
และมีชื่อชั่วคราวอีกชื่อตามพยากรณ์ของดมีตรี เมนเดเลเยฟว่า "เอกา-แฟรนเซียม" (eka-francium) 
อูนอูนเอนเนียมเป็นธาตุในหมู่โลหะแอลคาไลและเป็นธาตุแรกในคาบที่ 8

**การปรากฏ สมบัติ และปฏิกิริยาเคมี**
ซึ่งเป็นผลผลิตจากการปะทะกันระหว่าง อะตอมของ ไอน์สไตเนียม-254 กับ ไอออนของ แคลเซียม-48 กระทำที่ เบอร์คีเลย์,รัฐแคลิฟอร์เนีย ดังสมการ 
ในเดือนพฤษภาคม พ.ศ. 2555 ได้มีการค้นพบไอโซโทปของอูนอูนเอนเนียมโดยการปะทะกันระหว่างเบอร์คีเลียมและไทเทเนียมดังสมการ


อูนอูนเอนเนียมคาดว่าจะมีสมบัติคล้ายกับแฟรนเซียม แต่อูนอูนเอนเนียมมีสถานะต่างจากทุกธาตุในหมู่โลหะแอลคาไล คือ ธาตุลิเทียม, โซเดียม, โพแทสเซียม, รูบิเดียม, ซีเซียม และ แฟรนเซียม เป็นของแข็งที่อุณหภูมิห้อง ส่วนอูนอูนเอนเนียม เป็นของเหลวหรือของแข็งเหลวที่อุณหภูมิห้อง

**อ้างอิง**
หมวดหมู่:ธาตุเคมี
หมวดหมู่:วัสดุศาสตร์
หมวดหมู่:โลหะแอลคาไล
หมวดหมู่:ธาตุสังเคราะห์
หมวดหมู่:ธาตุกัมมันตรังสี